השדים נשברים די מוקדם, חלקם אפילו מבקש לחזור אלינו." "ג'וני", אמר בעל הגלימה הכסופה, "דברים גדולים הולכים לקרות בקרוב, אפשר להגיד שמעט מאוד יישאר בחוץ אותו הדבר. שדים... גם שדים שנפלו... יכולים להרגיש דברים כאלה, אנחנו לא יכולים לתת להם להתערב. אנחנו חייבים לעצור אותם, אנחנו חייבים לעצור אחד ספציפי. וכאן מתחיל התפקיד שלך." ג'וני, שחשב שכל דבר ששד יכול להרגיש, גם הוא אמור להיות מסוגל, ואשר לא הרגיש ששום דבר מיוחד הולך לקרות בקרוב, אמר בקול מופתע "אתם רוצים שאני אצוד שד?" "כן!" "לא!" קראו ביחד מיטביהו ומורלוק. מורלוק התפרץ בזעם. "התפקיד שלך מתמצה בלהביא את אקסדריוס חי ושלם הנה, וכדאי לך מאוד שלא יהיו פשלות!" מיטביהו עמד לענות, אך בעל הגלימה הכסופה נעץ בו את מבטו וכולם השתתקו, ואז פנה אל ג'וני ואמר "אני מציע שתמתין בחוץ בזמן שאנחנו סוגרים את הפרטים האחרונים של המשימה". ג'וני הנהן ויצא מחוץ לחדר, סגר אחריו את הדלת, ובלי שום הרהורים הצמיד את אוזנו לדלת, רק כדי לגלות שהוא היה יכול לשמוע את הצעקות גם אם היה תוקע את אצבעותיו באוזניו. מתוך כל השיחה שהידרדרה מהר מאוד לצעקות ברמת ה-כן-לא-כן-לא,